cyanic-selkie/wikianc huggingface dataset:
Kvelden før kvelden
2010
I 2010 var vinner av Melodi Grand Prix jr., Torstein, medhjelper til den tradisjonelle matlaginga. I tillegg sang han en sang. Arne & Carlos var i studio og strikket julekuler til juletreet, mens Henning Kvitnes, Silje Nergaard, Oslo Soul Children og brødrene Emil og Didrik Solli-Tangen sto for musikalske innslag. Andre gjester var utenriksminister Jonas Gahr Støre og russiskfødte Maria Amelie.
2011
I 2011 var brødrene Odd og Aasmund Nordstoga, Jo Nesbø, country-/visegruppa Narum og MGPjr-vinner Sval Rosenløw Eeg blant gjestene. I tillegg opptrådte Den norske Operaens barnekor.
Jung Jin-ho
Jung Jin-ho (født 10. mars 1986) er en sørkoreansk håndballspiller. Han representerte landet sitt under Sommer-OL 2012 i London, der han endte på ellevteplass med det sørkoreanske landslaget.
Norgesmesterskapet i skiskyting 1967
Bare menn deltok.
Normaldistanse 20 km
Dato: 4. februar
4 x 7,5 km stafett
Dato: 5. februar
Voldatunnelen
Dagens veistrekningen mellom Volda og Furene er ca. 6,5 km lang på en tildels smal og svingete vei langs østbredden av Voldsfjorden. Med den foreslåtte tunnelen blir strekningen ca 3,5 km lang, mellom nye veikryss i Volda sentrum og industriområdet Furene.
Giorgos Masouras
Giorgos Masouras (gresk: Γιώργος Μασούρας, født 1. januar 1994 i Amfilokhía) er en gresk fotballspiller som spiller for den greske klubben Olympiakos.
Masouras har tidligere spilt for blant andre Ilisiakos og Panionios.
Landslagskarriere
Masouras debuterte for Hellas U-21 i 2015 og spilte åtte kamper frem til 2017. Han fikk sin a-landslagsdebut for i en nasjonsligakamp hjemme mot  den 18. november 2018 (0–1). Hans første landslagsmål kom i EM-kvalifiseringskampen hjemme mot den 8. september 2019 (1–1).
Tunne Kelam
Tunne-Väldo Kelam (født 1936) er en estisk politiker og dissident fra sovjettiden. Han var medlem av Europaparlamentet fra 2004 til 2019, som representant for det konservative partiet Fedreland (Isamaa). Han var tilsluttet Det europeiske folkepartiets gruppe.
Bakgrunn
Han ble døpt Tunne-Väldo Sink. Han vokste opp i en kulturelt og åndelig interessert familie i Tallinn. Foreldrene var den lutherske presten, kunstneren og dikteren Peeter Sink (1902–1957) og komponisten Marje Sink, født Gildemann (1910–1979). Han hadde også en yngre bror, Kuldar Sink (1942–1995), som ble komponist og musiker.
Karriere
Han var vitenskapelig assistent ved Den estiske sosialistiske sovjetrepublikkens arkiver, deretter fagredaktør for den estiske sovjetiske encyklopedi, utgitt i åtte bind mellom 1968 og 1976, og forlagsredaktør.
Aktivisme
I slutten av 1960-årene sluttet Kelam seg til menneskerettighetsaktivistene. I 1972 forfattet han på vegne av to grupper et memorandum til FNs generalsekretær, med opplysninger om menneskerettighetssituasjonen og krav om å frigjøre Estland fra sovjetisk okkupasjon. Kelam etablerte også uoffisielle kommunikasjonskanaler med Vesten og organiserte sirkler av intellektuelle for å diskutere filosofi og aktuelle spørsmål. I 1975 ble kretsen rullet opp av KGB. Kelam unngikk å bli fengslet, men mistet sin stilling og ble henvist til å arbeide på et kollektivbruk.
Da selvstendighetskreftene gikk sammen om å velge et grasrotparlament, Den estiske kongressen, i 1990, lyktes Kelam å bli valgt til formann i kongressens utøvende organ, Den estiske komiteen. Han utfordret legitimiteten til de gamle sovjetiske statsorganene.
Han giftet seg i 1991 med Mari-Ann Kelam, født Dotsenko.
Politiker i de frie Estland
Ved de første frie valgene i Estland i 1992 ble Kelam valgt inn i Riigikogu. Selv om ERSP ikke fikk mer enn 7 % av stemmene, ble Kelam Riigikogus visepresident, noe han var frem til 2003. Han sørget også for at ERSP gikk sammen med kristendemokratene i Riigikogu og dannet Fedrelandsunionen i 1995.
Tunne Kelam var leder i Fedrelandsunionen fra 2002 til 2005.
Tørrlasteskip
Tørrlasteskip eller bulkskip er betegnelsen på skip som frakter tørr last som ikke er pakket i enheter. Dette er til forskjell fra tankskip som frakter flytende last og stykkgodsskip som frakter last pakket i mindre enheter.
På verdensbasis omfatter de største handelsvarene for tørrlasteskipene blant annet malm, kull og korn.
Gjenkjennelse
Tørrlasteskipene gjenkjennes gjerne på flate, kasseformede luker på dekk, dette er typisk for -varianten. Lukene dekker som regel fra fire til sju lasterom. Lukene er enten todelte over hvert rom og åpner ut mot skutesiden. Ellers brukes lukekasser satt sammen til et trekkspill over hele lasteområdets lengde.
Handysize- og handymaxskipene har ofte egne kraner på dekk som brukes på hvert par med lasterom, mens de større skipene lastes og losses fra land. Av økonomiske grunner så gir det kun mening å benytte skip med egne kraner på mindre havner som ikke har egne kraner, noe som er mer vanlig i tynnere befolkede områder.
Norske redere
Norske redere har tradisjonelt vært sterkt representert innenfor dette segmentet. To store aktører i dag er Torvald Klaveness-Gruppen og børsnoterte Golden Ocean Group med John Fredriksen som hovedeier.
Congreso undergrunnsstasjon
Congreso undergrunnsstasjon er en stasjon på linje A på Buenos Aires’ undergrunnsbane. Den ligger mellom stasjonene Sáenz Peña og Pasco/Alberti.
Congreso ligger under en av Buenos Aires’ viktigste veier, Avenida Rivadavia, der den krysser Avenida Callao. I nærheten av stasjonen ligger Kongressen, som stasjonen er oppkalt etter, Kongressbiblioteket og Plaza del Congreso.
Stasjonen ble åpna 1. desember 1913 som del av den første strekninga av linje A som ble åpna, og da gikk fra Plaza de Mayo til Plaza Miserere.
I 1997 ble Congreso undergrunnsstasjon erklært for et nasjonalt historisk monument.
Shi Zhiyong (vektløfter, født 1993)
Shi Zhiyong (født 10. oktober 1993) er en kinesisk vektløfter.
Han representerte Kina under Sommer-OL 2016 i Rio de Janeiro, der han tok gull i 69 kg.
Under Sommer-OL 2020 i Tokyo som ble arrangert i 2021, tok hann gull.
Stoke Goldington
Stoke Goldington er en landsby og et verdslig sogn i distriktet Milton Keynes i det seremonielle grevskapet Buckinghamshire, England. Stedet ligger omkring sju km nord-nordvest for Newport Pagnell, ved den gamle veien til Northampton. I henhold til folketellingen i 2011 var det 574 innbyggere i landsbyen.
Stedsnavn
Stoke er avledet fra et angelsaksisk ord stoc som betyr «sted». Det kom til å bli benyttet i konteksten av enten religiøs eller en sekundær bosetning, og er blitt et av de mest vanlige elementet i stedsnavn i England. I Domesday Book (1086) er stedet nevnt som Stoche. Endelsen Goldington ble lagt til senere i middelalderen, og refererer til en Peter av Goldington (fra Goldington i Bedfordshire) som var stedets fremste innbygger i en periode.
Oversvømmelser
Stoke Goldington er utsatt for tidvis oversvømmelser, og ble hardt rammet i 2007 med gjentatte oversvømmelser. Vannet sto 1,5 meter enkelte steder, noe som førte til at en del av befolkningen måtte evakueres.
The Salvation Army Lass
The Salvation Army Lass er en amerikansk stumfilm fra 1909, regissert av D. W. Griffith.
Handling
Mary Wilson, et forsømt barn av slummen, møter Bob Walton. En dag blir hun fornærmet av Harry Brown, som er mislikt av Bob. De krangler, det kommer til slåsskamp. Brown trekker en pistol, men blir selv skutt i konfrontasjonen. Walton blir deretter arrestert, og snart dømt til ett år i Sing Sing.
Morgen-avisene dukker opp med en beretning om hele denne affæren, og Marys navn blir fremtredende i beretningene. Dermed blir hun kastet ut fra internatet hun bodde ved, og hun får sparken fra fabrikken hvor hun arbeider. Deretter møter hun snart en profesjonell kvinnelig butikk-tyv, som er ivrig etter å bruke hennes tjenester som medskyldig.
Roy Buchanan
Roy Buchanan (født 23. september 1939 i Arkansas, USA, død 14. august 1988 i Fairfax, Virginia) var en amerikansk gitarist og blues-musiker.
Som soloartist ga han ut to gullalbum tidlig i sin karriere. Til tross for at han aldri klarte å oppnå noen stjernestatus blir han fortsatt betraktet som en svært innflytelsesrik gitarist i USA. Han ble rangert som nummer 57 på Rolling Stone-lista over de «100 beste gitaristene gjennom tidene».
Buchanan mangeårige problemer angående alkohol- og stoffmisbruk ble forverret ettersom tiden gikk, og det kulminerte den 14. august 1988, da Buchanan ble arrestert for offentlig beruselse. Noen få timer senere ble han funnet hengende etter sin egen skjorte i sin fengselscelle i Fairfax County, Virginia Jail.
Ifølge politiets rapporter om hendelsen, hadde nestlederen i fengselet åpnet døra til cella hans tidlig om morgenen og funnet Roy Buchanan hengende med skjorten rundt halsen. Hans dødsårsak ble offisielt registrert som selvmord.
Denne dødsårsaken ble senere bestridt på det sterkeste av Buchanans nære venner og familie. En av vennene hans, Marc Fisher, rapporterte blant annet om at Roys kropp og hode var full av blåmerker som angivelig ikke skulle ha vært der før Roy Buchanan ble satt på fengselscella.
Christian Christensen Kollerud
Christian Christensen Kollerud (født 1767, død 28. mars 1833 ) var en bonde og eidsvollsmann.
Kollerud var fra Høland i Akershus og stilte som medlem av riksforsamlingen på Eidsvoll i 1814. Der representerte han Akershus amt. Han var bonde, men eide flere gårder og drev sagbruk.
Han overtok gården Øvre Kollerud i Høland og oppfører en staselig hovedbygning på gården. Den ble revet rundt 1910.
Han var far til Halvor Christensen, og bestefar til Thorvald Christian Christensen.
Kvalsund (tettsted)
Kvalsund (nordsamisk: Ráhkkerávju, kvensk: Rekiarvio ) er et tettsted i Hammerfest kommune i Troms og Finnmark. Før 2020 var det administrasjonssenter i Kvalsund kommune. Tettstedet ligger på sørsida av Kvalsundet, vest for Repparfjorden, og har innbyggere per 1. januar.
På tettstedet Kvalsund står rådhus, NAV-kontor, sykehjem, helsestasjon, skole og barnehage. I tillegg finnes det servicetilbud som dagligvarebutikk og ubemannet bensinpumpe. Her står Kvalsund kirke, den eneste bygningen i Kvalsund kommune som ikke ble brent ned under 2. verdenskrig.
Fra Kvalsund går det fylkesveg sørvestover langs Vargsund til Saraby, nær kommunegrensa til Alta. Riksveg 94 går vestover fra Skaidi til tettstedet Kvalsund. Herfra går Kvalsundbrua over Kvalsundet til Stállogárggu med forbindelse videre til Hammerfest. Fra Kvalsund sentrum til Hammerfest sentrum er det en reisetid på om lag 30 minutter med bil.
Operasjon Avalanche
Den allierte invasjonen av Italia, med kodenavnet operasjon Avalanche (operasjon snøskred) var den allierte invasjonen av det italienske fastlandet under andre verdenskrig. Invasjonen ble ledet av general Harold Alexander ved hans 15. armegruppe (som også inneholdt Mark Clarks Femte armé og Bernard Law Montgomerys Åttende armé). Denne operasjonen fulgte umiddelbart etter den vellykkede Operasjon Husky, invasjonen av Sicilia. Hovedstyrken gikk i land i området rundt Salerno på vestkysten, mens to støtteoperasjoner fant sted i Calabria (Operation Baytown) og ved Taranto (Operation Slapstick).
Den allierte strategien
Etter den allierte seieren i Felttoget i Nord-Afrika var det en viss uenighet internt blant de allierte hva deres neste trekk skulle være. Winston Churchill ville invadere Italia, hvor den folkelige støtten til krigen ble stadig mindre, og han trodde at en invasjon ville få Italia ut av krigen, særlig den italienske marinen, slik at de allierte kunne bruke Middelhavet friere og kunne forsyne de allierte styrkene i Midtøsten og Det fjerne østen, og øke de britiske og amerikanske leveransene til Sovjetunionen. I tillegg ville dette binde opp de tyske styrkene og holde dem unna andre frontavsnitt, særlig atlanterhavskysten, og slik åpne for invasjonen i Normandie.
Den amerikanske ledelsen, herunder general George Marshall ønsket ikke å gjøre noe som kunne forsinke invasjonen i Normandie. Men da det ble klart at de ikke ville kunne starte denne i 1943, gikk amerikanerne med på å invadere Sicilia, uten å forplikte seg videre. Men da denne ble så vellykket, og Benito Mussolini ble avsatt som italiensk leder, spredte håpet seg om at en rask invasjon ville få Italia med på å slutte fred slik at de tyske styrkene også ville overgi seg. Men både den italienske og tyske motstanden viste seg å bli sterke enn forventet, og kampene i Italia fortsatte gjennom hele resten av krigen.
De allierte planene
Med utgangspunkt på Sicilia, utviklet de allierte planer for å krysse Messinastredet og rykke innover Italias «tå» mot Taranto. I tillegg ønsket de allierte å ta havnen i Napoli, for å gjøre forsyningslinjene kortest mulig. Alternativene var å gå iland enten ved Volturno-elvens munning, eller ved Salerno, begge disse steder lå innenfor rekkevidden med utgangspunktet på Sicilia. De valgte Salerno da dette var kortere for flystøtten, hadde bedre strand og bølger ved en landgang, tillot transportbåtene å kunne ankre opp nærmere stranden, hadde mindre strender for å anlegge veier videre og hadde gode veier ikke så langt fra strendene.
Primært som en avledning, ble den britiske1st Airborne Division satt inn ved Taranto på Italias «hæl», i den såkalte Operation Slapstick. Deres oppgave var å innta havnen og de nærliggende flyplassene og etablere kontakt med den amerikanske femte armé som krysset Messinastredet før de skulle rykke nordover sammen med femte armé mot Foggia på den italienske østkysten.
Landgang i det sørligste Italia
Den 8. september, umiddelbart før hovedinvasjonen, ble våpenhvilen mellom Italia og de allierte kjent. Dette førte til at de italienske styrkene trakk seg unna kampområdene, og den italienske flåten seilte til allierte havner. Tyskerne var imidlertid forberedt på dette og avvæpnet italienske styrker og overtok de viktigste av deres forsvarsposisjoner.
Operation Slapstick startet 9. september da engelske fallskjermstyrker landet ved den viktige flåtebasen ved Taranto. Siden italienske styrker var trukket ut av kamp og det var få tyske styrker i området, landet engelskmennene direkte i havnen og slapp landgang fra sjøen. De møtte lite motstand og byen og havnen ble umiddelbart sikret med få tap.
Landgang ved Salerno
Hovedaksjonen, Operation Avalanche begynte også 9. september og for å sikre overraskelsesmomentet skjedde dette uten det normale bombardementet fra sjø eller luft. Tyskerne skjønte imidlertid at angrepet kom og da den første bølgen fra den amerikanske 36. infanteridivisjonen nærmet seg strendene, kom følgende melding fra store høyttalere på landingsområdet på engelsk: ''«Come on in and give up. We have you covered.»'' («Kom inn og overgi dere, Vi har dere dekket»). Men de allierte styrkene angrep allikevel.
Det X korps, som besto av det britiske 46. North Midland- og 56. London-divisjonene, en lett infanteristyrke fra US Rangers og britiske kommandosoldater fra Royal Marine deltok i hovedstyrken. De amerikanske ranger-styrkene møtte ikke motstand og de britiske kommandostyrkene møtte lite motstand og rykket inn i Salerno og tok kontroll over byen. De to britiske infanteridivisjonene møtte imidlertid kraftig motstand og måtte ha hjelp fra skipskanonene for å rykke videre inn.
Jackie Chan
Jackie Chan (opprinnelig Chan Kong-sang, 陳港生, pinyin: Chén gǎngshēng; født 7. april 1954 i Hongkong) er en kinesisk kampsportutøver, skuespiller, regissør, artist og stuntmann. Chan er en av de mest kjente navnene innenfor Kung fu og actionfilmer og er viden kjent for sin akrobatiske kampstil, komiske opptrinn og bruk av improviserte våpen. Han er en av få skuespillere som gjennomfører alle stuntene selv.
Operasjon Avalanche
Landgang ved Salerno
Tysk artilleri og maskingeværposisjoner ved den antikke byen Paestum gjorde, sammen med tyske stridsvogner det vanskelig for de allierte å rykke videre framover. Den amerikanske 36. infanteridivisjonen, som ble møtt med høytalerhilsenen, hadde ikke vært i kamp tidligere, men klarte etter hvert å innta strendene. Rundt kl 07.00 gikk det tyske 16. Panzer divisjon til motangrep og påførte de allierte styrkene stor tap, men ble slått tilbake ved hjelp av bombardement fra skipene i Salernobukten. Lenger sør ble de allierte strykene slått ut og isolert.
Jackie Chan
Jackie Chan har vært skuespiller siden 1960-tallet og har spilt i over 130 filmer.
Operasjon Avalanche
Tyske motangrep
De tyske motangrepene kom 12. september-14. september, hvor de med seks motoriserte divisjoner ville presse de allierte tilbake på havet før de kunne etablere kontakt med de britiske styrkene landsatt helt i sør. Dette medførte store tap, særlig de amerikanske styrkene var spredt ut så tynt at de var sårbare ved konsentrerte angrep. En hel amerikansk bataljon ble for eksempel utslettet da de ble fanget mellom to tyske panserenheter.
Situasjonen var kritisk, særlig for de amerikanske styrkene. Disse ble trukket sammen for å få kortene forsvarslinjer og forsterket med 1 800 fallskjermsoldater som landet blant de amerikanske styrkene om natten den 13. september. Også neste natt ble posisjonene forsterket med fallskjermstyrker. Natten til 15. september kom det ytterligere styrker som landet med glidefly på vannet utenfor de amerikanske styrkene.
Jackie Chan
Chan har fått en stjerne på Hollywood Walk of Fame. Han ble belønnet med en æres-Oscar i 2016.
Bakgrunn
Jackie Chan ble født Chan Kong-sang i Hongkong, som sønn av Lee-Lee og Charles Chan som var født i henholdsvis Wuhan og Anhui. De arbeidet i et avsondret eksklusivt område i husholdet på det franske konsulat i Hongkong da Chan kom til verden. De gav barnet navnet Kong-sang som betyr født i Hongkong, ettersom de hadde flyktet fra det urolige Fastlands-Kina i samband med den kinesiske borgerkrig. Charles Chan begynte tidlig å lære sitt barn Wing Chun, en slags kung fu-stil, og øvet med Jackie tidlig hver morgen.
Operasjon Avalanche
Tyske motangrep
Ved hjelp av bombardement fra krigsskipene i bukten klarte de reorganiserte amerikanske styrkene å holde tilbake de tyske motangrepene, og tyskerne hadde store tap, særlig stridsvogner. Tyskerne gjorde sitt siste forsøk 15. september, men dagen etter var det klart at de allierte var for sterke og generaloberst von Vietinghoff trakk den tyske 10. armé nordover, mens de tok nødvendige grep for å forsinke de allierte.
General Mark W. Clark ble tildelt Distinguished Service Cross, den nest høyeste amerikanske kampdekorasjonen for sin ledelse under den kritiske perioden. Han ble ofte sett helt i front under kampene for å oppmuntre soldatene. Historikeren Carlo D'Este mener imidlertid at Clarks svake planlegging var det som skapte krisen. Clark selv la ansvaret på Montgomerys 8. armé fordi de brukte så lang tid på å rykke nordover. 9. september, samme dag som landgangen ved Salerno, hadde Montgomery stoppet framrykningen i to dager for å gi 8. armé en hvilepause. Kontakten ble ikke etablert før 16. september.
Jackie Chan
Bakgrunn
Da Charles i 1961 fikk arbeide som sjefskokk på den amerikanske ambassaden i Australia bestemte han at Jackie som da var 7 år skulle bli igjen i Hongkong og innskrives i en Jingjuskole (også kjent som Pekingopera).
I ti års tid ble Jackie Chan under meget hard disiplin øvet i akrobatikk, kampsport, skuespilleri og sang. Han traff sjelden sine foreldre i tiden på skolen.
Operasjon Avalanche
Videre alliert framrykning
Da brohodet ved Salerno var sikret, rykket 5. armé 19. september nordover i retning av Napoli. Andre styrker tok kontroll over Sorrento-halvøya for å komme i posisjon i forhold til de tyske posisjonene ved Nocera som ble angrepet av den britiske 46. North Midland-divisjonen. Den britiske 7. panserdivisjonen rykket på Napoli og amerikanske styrker tok Acerno den 22. september og Avellino den 28. september.
Jackie Chan
Barne- og ungdomskarriere
Chan var en lovende elev og ble kjent med flere andre fremtidige kolleger innen kampsportsfilmsgenren (blant annet Sammo Hung og Yuen Biao). De ble en del av skolens fremvisningstropp, kalt De syv små lykkeundrene, som turnerte med sine kunster.
Operasjon Avalanche
Videre alliert framrykning
Montgomerys 8. armé rykket også fram på Adriaterhavskysten og fikk kontakt med 1. Airborne Division. 27. september inntok de flyplasser ved Foggia. Foggia var viktig for de allierte på grunn av at den rekke flyplasser som var konsentrert i dette området, og med kontroll over disse kunne de allierte nå nye mål i Frankrike, Tyskland og på Balkan.
Britiske styrker rykket inn i Napoli 1. oktober og de allierte styrkene nådde Volturno-elven 6. oktober. Slik hadde de sikret en forsvarslinje for Napoli, området omkring og viktige flyplasser fra tyske motangrep.
Jackie Chan
Barne- og ungdomskarriere
På operaskolen var tilværelsen meget streng – hvis man begikk feil, ble man slått. Det var et meget hardt sted å leve, men Chan ble, for han hadde ikke andre steder å bo. Han så ikke sine foreldre i mange år.
Filmdebuten fant sted da han var åtte år, i tegnefilmen Seven Little Valiant Fighters: Big and Little Wong Tin Bar. Han var senere med i stykket The Seven Little Fortunes, hvor Sammo Hung og Yuen Biao også var med. Noen år senere dannet de tre gruppen The Three Brothers.
Videre karriere
Da han var 17 år, var det ikke mer arbeide å få på operaen, så Chan og vennene ble nødt til at finne noe annet. Det var ikke lett, ettersom de var ufaglærte. Men det ble innspilt mange filmer i Hongkong og der var alltid bruk for unge og sterke stuntmenn.
De neste par år arbeidet han med stunts, men da filmbransjens suksess begynte å falme, reiste han hjem til sine foreldre, som nå bodde fast i Australia. Her arbeidet han først i en restaurant og siden på en byggeplass – det var her han fikk tilnavnet «Jackie». Det begynte med at en arbeidskamerat hadde problemer med å uttale navnet Kong-sang, og kalte ham i stedet little Jack. Dette ble senere til Jackie.
Chan ble en av de mest kjente skuespillere som holder på med kung fu- og actionfilmer, kjent for sin akrobatiske slagsmålsstil, komiske treffsikkerhet og bruk av forskjellige typer improviserte våpen. Han ble tidlig lansert som etterfølger av Bruce Lee, men kom snart til å utvikle en komisk side i sitt skuespilleri som atskilte ham fra den som regel meget alvorlig spillende Lee.
Jackie Chan er kjent for å utføre mange av sine stuntscener selv og har på grunn av dette pådratt seg mange skader gjennom årene.
Chan har også siden 1980-tallet en karriere som popsanger i Hongkong og Asia. Filmen Rumble in the Bronx ble Chans store gjennombrudd i USA; før dette solgte hans filmer mest i Asia og Europa.
Jackie Chan er kjent for sitt forsvar av det kinesiske regjeringsform og i februar 2013 ble han innvalgt i Det kinesiske folks politisk rådgivende konferanse.
Jackie Chan og bjørnene
Da Chan var i Berlin for å spille inn Jorden rundt på 80 dager, oppdaget han United Buddy Bears. På det tidspunktet var det bjørner overalt i Berlin. Chan ble nysgjerrig på de fargerike bjørnene og undersøkte litt rundt dem. Han fant ut at initiativtakerne til bjørnene var Klaus og Eva Herlitz fra Berlin. Han lærte også at bjørnene var ment å formidle et viktig budskap, et budskap han også hadde jobbet hardt for å få frem - nemlig at vi må leve sammen i harmoni og fred. Han oppdaget også at bjørnene samlet inn penger til veldedige formål. Chan ble hektet på bjørnene og bidro til å få sirkelen med United Buddy Bears til Hongkong i 2004.
Spellemannprisen 1974
Spellemannprisen 1974 var den tredje utgaven av Spellemannprisen og ble delt ut lørdag 15. mars 1975 i Chateau Neuf i Oslo. Nora Brockstedt ble tildelt juryens hederspris. Det ble delt ut priser i ni sjangerklasser i tillegg til en hederspris. Ny pris av året var årets instrumentalplate som ble delt ut i stedet for årets verbal-plate.
Utdelingen ble overført på både radio og TV av NRK, begge steder i opptak. Jon Anders Helseth ledet utdelingen, mens Egil Monn-Iversen ledet orkesteret.
130 plateinnspillinger var påmeldt til utdelingen. Disse ble vurdert av en jury bestående av, Finn Jor, Kjell Bækkelund, og Eivind Solberg og med Yngvar Holm som jurysekretær.
Øvrige nominerte
Årets kvinnelige artist:
Årets mannlige artist:
Årets gruppe:
Årets gammeldansplate:
Årets jazzplate:
Årets seriøse plate:
Årets viseplate:
Årets instrumentalplate:
Årets barneplate:
Altia
Altia Oyj er en finsk produsent og distributør av brennevin. Altia ble grunnlagt i 1999 ved utskillelse fra Alkos produksjons- og importvirksomheter. Altia har virksomhet i Finland, Sverige, Norge, Danmark, Estland og Latvia, og produksjonsanlegg i Koskenkorva og Rajamäki i Finland, i Tabasalu i Estland og i Svendborg i Danmark.
Altia hadde i 2011 en omsetning på 525 millioner euro og 1178 ansatte.
Finsk virksomhet før Altia
Sprit- og gjærfabrikken i Rajamäki startet i 1888, og begynte å produsere ulike alkoholholdige drikker i 1932. Koskenkorva-varemerket tilkom i 1953.
Altia-tiden
I 1999 ble Altia stiftet ved at produksjons- og importvirksomhetene ble skilt ut fra Alko. I 2005 gikk Altia sammen med Scandinavian Beverage Group. Ytterligere selskapsoppkjøp i Latvia og Danmark skjedde i 2006–2007. I 2010 ble det kjøpt et antall svenske varemerker fra Pernod Ricard med opprinnelse i svenske Vin & Sprit, som Pernod Ricard hadde kjøpt i 2007. I kjøpet inngikk blant annet Blossa glögg, Explorer Vodka og brennevinsslagene O.P. Anderson Aquavit og Skåne Akvavit.
Snyltehatter
Snyltehattene tilhører skivesoppslekten Asterophora, og snylter på andre sopper.
Of Montreal
of Montreal er et amerikansk band stiftet og basert i Athens, Georgia. Frontfigur, vokalist, gitarist og låtskriver Kevin Barnes dannet bandet etter et mislykket forhold med en kvinne fra Montréal. Det var blant den andre bølgen av band som oppsto som en del av Elephant Six-kollektivet, og som andre E6-band defineres of Montreal vanligvis som indiepop, eventuelt som indierock. Bandet er influert av 1960-tallets popmusikk, samt av vaudeville og psykedelisk musikk. of Montreals to siste album har vært elektronisk preget i mye større grad enn tidligere.
Snyltehatter
Snyltehatter fins i Norge, men er sjeldne. Snyltehatter er uspiselige.
Of Montreal
Begynnelse
Kevin Barnes var high school-student i Florida da han tidlig i 1996 signerte en kontrakt hos Bar/None Records. Han forteller at han hadde møtt en ferierende jente fra Montréal der, og at de lenge hadde et litterært kjærlighetsforhold. Da han dro til Montreal for å besøke henne, fungerte det derimot ikke. Barnes beskriver den mislykkede kjærligheten som en stor inspirasjonskilde til sin musikk, og det var grunnen til at han tok navnet of Montreal. Til innspillingen av låtene sine trengte han dog hjelp fra andre musikere, og i en rimelig resultatløs jakt på bandmedlemmer, bodde han for kortere perioder i mange forskjellige amerikanske byer. Gjennom Bar/None fikk derimot Barnes kjennskap til Julian Koster, medlem av band som The Music Tapes og Neutral Milk Hotel. På Kosters oppfordring besluttet Barnes å flytte til Athens i Georgia for å delta i byens blomstrende musikkmiljø, som var spesielt sentrert rundt det innovative Elephant Six-kollektivet.
Cherry Peel og The Bird Who Ate the Rabbit's Flower
Kevin Barnes lyktes i å danne et band i Athens, og den daværende tremannsbesetninger bestående av Derek Almstead (trommer, vokal) og Bryan Poole (bass, vokal), i tillegg til Barnes (gitar, vokal), spilte inn debutalbumet Cherry Peel i januar og februar 1997. Albumet ble veldig godt mottatt av kritikerne etter lanseringen 15. juli 1997, og de fjorten kjærlighetslåtene ble gjentatte ganger hyllet som «ærlige» og «uskyldige» , hvilket i stor grad samsvarer med Barnes' musikalske målsetning.
De samme bandmedlemmene spilte inn EP-en The Bird Who Ate The Rabbit's Flower i april og mai 1997, og den ble lansert av Kindercore Records samme år. Det siste av de fem sporene var en coverlåt av The Whos «Disguises». I januar 1999 relanserte Kindercore EP-en under navnet The Bird Who Continues to Eat the Rabbit's Flower. Den nye utgivelsen var remikset og digitalt behandlet, og den omfattet tre nye spor, blant annet en coverlåt av Yoko Onos «I Felt Like Smashing My Face in a Clear Glass Window» (som Barnes kalte «I Felt Like Smashing My Head Through a Clear Glass Window»).
Cherry Peel ble også relansert i 1999. Selv om sporlisten tilsvarte den opprinnelige, var flere av sangene nyinnspillinger gjort av en senere femmannsbesetning av bandet. De gjeldende låtene differerte fra originalene på mange måter; lydkvaliteten var betydelig forbedret, og flere av sangene fikk bakgrunnskoring og ny instrumentasjon.
The Gay Parade
The Gay Parade oversettes til norsk som «Den glade paraden», selv om mange feilaktig knytter ordet gay opp mot homofili. Plateselskapet omtaler albumet som ''«(...) et sted hvor man kan reise for å være i selskap med morsomme skapninger, eksentriske karakterer og bisarr arkitektur. Det er et merkelig land som folk kan rømme til for å være glade.»'' Kevin Barnes, under kallenavnet «Claude Robert», tar rollen som verten under lytterens «opphold» i paraden. Han ønsker lytteren velkommen i slutten av åpningssporet «Old Familiar Way». Om lag førti minutter senere tar han farvel på det avsluttende sporet «The Gay Parade Outro»:
Coquelicot Asleep in the Poppies: A Variety of Whimsical Verse
of Montreal fulgte opp med nok et konseptalbum. Coquelicot Asleep in the Poppies: A Variety of Whimsical Verse er stilmessig nokså nærliggende The Gay Parade. Likevel markerte utgivelsen et langt steg bort fra bandets tidligere nokså tilgjengelige form for musikk. Pitchforks anmelder skrev at albumet skiller seg ut ved «en grad av kompleksitet og detalj som of Montreal aldri tidligere har oppnådd som band». Det hittil ganske brede spektrumet av representerte instrumenter ble med denne utgivelsen ytterligere utvidet.
Aldhils Arboretum
Kommer...
Satanic Panic in the Attic
Kommer...
The Sunlandic Twins
Kommer...
Innflytelser
of Montreal blander ofte grunnleggende elementer fra pop (bl.a. fengende melodier og bakgrunnskoring) med sin noe eksperimentelle musikkart, hvilket er typisk for flere Elephant Six-band. Bandets stil synes bl.a. influert av tradisjonell indiepop og psykedelisk musikk, mens mange fremstiller den som en «gjenopplivelse av 60-tallets popmusikk». Barnes beskriver også sekstitallspopen som bandets «røtter», samtidig som han trekker frem 70-tallets krautrock og synthpopbevegelsen på 80-tallet. Angående band- og artistspesifikke musikalske innflytelser, så uttrykker Barnes seg ofte veldig forskjellig. Den brasilianske poptrioen Os Mutantes, aktiv på slutten av 60-tallet og utover 70-tallet, betegner han derimot som den viktigste ved flere anledninger.
Album som The Gay Parade og Coquelicot Asleep in the Poppies har også slående likheter med vaudeville og varieté.
Apodryininae
Apodryininae er en underfamilie av stilkvepser.
Utseende
Små, slanke, blankt svarte snyltevepser. Hunnene er vingeløse og ligner overflatisk på små maur, forføttene er utviklet til et klolignende gripeorgan. Hannene har normalt uviklede vinger og forbein.
Utbredelse
Gruppen har en sørlig utbredelse og er kjent fra Australia, Chile, Sør-Afrika og Madagaskar.
Schneider’s Anti-Noise Crusade
Schneider's Anti-Noise Crusade er en amerikansk stumfilm fra 1909 regissert av D. W. Griffith.
Kisii
Kisii kan være:
Lodwar
Lodwar er den største byen i nordvestlige Kenya. Den ligger langs veien A1, som ligger vest for Turkanasjøen. Byens hovedindustri er kurvfletting og turisme. Loima-høyden ligger vestenfor byen. Lodwar er hovedstad i fylket Turkana. I 1999 hadde byen 17 000 innbyggere. I 2009 hadde befolkningen vokst til 48 316.
Haley Skarupa
Haley Skarupa (født 3. januar 1994) er en amerikansk ishockeyspiller.
Hun var med på USAs lag som vant gull under Vinter-OL 2018 i Pyeongchang.
Gibraltar under EM i friidrett 1971
Gibraltar deltok med en utøver under EM i friidrett 1971 som ble arrangert 10.–15. august 1971 i Helsingfors. Gibraltar tok ingen medaljer under mesterskapet.
Olympique de Marseille (kvinner)
Olympique de Marseille er en fransk kvinnelig fotballklubb fra Marseille helt sør i Frankrike.
Laget hadde noe aktivitet på 1920-tallet. På 1970-tallet startet de igjen, kom til semifinale i cupen (Championnat de France de football féminin 1978-1979), før de ga seg omkring 1983.
De startet igjen i 2011, da som kvinnedelen i Olympique de Marseille, og rykket opp i fransk toppdivisjon (Division 1 Féminine) der de ble nummer fire i sin første sesong (2016–17).
Tamás Mocsai
Tamás Mocsai (født 9. desember 1978) er en ungarsk håndballspiller. Han representerte landet sitt under Sommer-OL 2012 i London, der han endte på fjerdeplass med det ungarske landslaget.
Malene Rypestøl
Malene Rypestøl (født 5. mars 2001) er en norsk svømmer fra Kristiansand som representerer Oslo IL.
Hun har (pr. 2023) vunnet 38 NM-gull siden 2017. Hun fikk 14. plass på 200 individuell medley (2.18,45) og 12. plass på 800 fri (ny kretsrekord på 8.54,64) ungdoms-OL i Buenos Aires i 2018.
Hun er den mellomste av tre søstre.
Izzat Artykov
Izzat Artykov (født 8. september 1993) er en kirgisisk vektløfter.
Han representerte Kirgisistan under Sommer-OL 2016 i Rio de Janeiro, der han tok bronse i 69 kg. Han ble senere fratatt medaljen på grunn av doping.
Adirondack-fjella
Adirondack-fjella (Adirondack Mountains) er et fjellområde i den nordøstlige delen av delstaten New York i USA. Det er en del av et delvis verna statsparkområde, Adirondack statspark. Det høyeste fjellet er Mount Marcy på 1629 meter. Den mest kjente byen i området er Lake Placid, som var vertsby for vinter-OL i 1932 og i 1980.
Beliggenhet
Adirondacks ligger innafor fylkene Clinton, Essex, Franklin, Fulton, Hamilton, Herkimer, Lewis, Saint Lawrence, Saratoga, Warren og Washington.
I øst ligger Champlainsjøen og Lake George som et skille mot Green Mountains i Vermont. I sør ligger Mohawkdalen og i vest Tug Hill-platået. I nord avgrenses området av St. Lawrence-elva.
Geologi
Adirondack-fjella består i hovedsak av metamorfe bergarter, stort sett gneis; i de høyeste delene med ei kjerne av eruptive bergarter, særlig anortositt. Geografisk regnes området gjerne som en del av Appalachene, men geologisk er de mer i slekt med Laurentinerfjella i Quebec. De utgjør en sørlig utløper av det kanadiske skjold, og alderen er dermed mellom 880 millioner og 1 milliard år.
I området har det i den seinere tid forekommet jordskjelv på over 5 på Richters skala.
Gruvedrift var tidligere en betydelig næring i Adirondacks. Området er rikt på jernmalm, og også grafitt, granat, pyritt, wollastonitt, sink og titan har vært utvunnet.
Adirondack statspark
Adirondack-fjella utgjør en stor del av den nesten 25 000 km² store Adirondack statspark.
Fjelltoppene
Adirondacks er ikke en sammenhengende fjellkjede, men består av mange topper samla i større og mindre grupper. Det er mer enn hundre topper med høyder fra rundt 400 meter til den høyeste, som er Mount Marcy på 1629 meter.
Toppene er populære blant både turgåere og fjellklatrere. Et spesielt begrep er «De 46» eller «Adirondack High Peaks». Dette er 46 topper som brødrene Robert og George Marshall besteig mellom 1918 og 1924. En antok da at det var alle områdets topper på over 4000 fot (1219 meter). Seinere målinger har vist at fire av toppene er lavere enn denne grensa, mens en topp på akkurat 4000 fot, (MacNaughton), var oversett. Det finnes en egen klubb for dem som har vært på alle «de 46», som er:
• # Mount Marcy (1629 m – 5344 fot) M
• # Mount Skylight (1500 m – 4920 fot) M
• # Whiteface-fjellet (1483 m – 4867 fot)
• # Dix Mountain (1480 m – 4857 fot) D
• # Gray Peak (1475 m – 4840 fot) M
• # Iroquois Peak (1475 m – 4840 fot) I
• # Basin Mountain (1471 m – 4827 fot) G
• # Mount Colden (1437 m – 4714 fot) M
• # Giant Mountain (1410 m – 4627 fot)
• # Nippletop (1408 m – 4620 fot) C
• # Santanoni Peak (1404 m – 4607 fot) Sa
• # Mount Redfield (1404 m – 4606 fot) M
• # Wright Peak (1396 m – 4580 fot) I
• # Saddleback Mountain (1376 m – 4515 fot) G
• # Rocky Peak Ridge (1347 m – 4420 fot)
• # Macomb Mountain (1343 m – 4405 fot) D
• # Armstrong Mountain (1341 m – 4400 fot) G
• # Seward Mountain (1329 m – 4361 fot) Se
• # Mount Marshall (1329 m – 4360 fot) I
• # Allen Mountain (1323 m – 4340 fot) M
• # Esther Mountain (1292 m – 4240 fot)
• # Upper Wolfjaw Mountain (1276 m – 4185 fot) G
• # Lower Wolfjaw Mountain (1273 m – 4175 fot) G
• # Street Mountain (1270 m – 4166 fot) St
• # Phelps Mountain (1268 m – 4161 fot)
• # Mount Donaldson (1262 m – 4140 fot) Se
• # Seymour Mountain (1256 m – 4120 fot) Se
• # Sawteeth (1250 m – 4100 fot) G
• # Cascade Mountain (1249 m – 4098 fot)
• # South Dix (1237 m – 4060 fot) D
• # Porter Mountain (1237 m – 4059 fot)
• # Mount Colvin (1237 m – 4057 fot) C
• # Mount Emmons (1231 m – 4040 fot) Se
• # Dial Mountain (1225 m – 4020 fot) C
• # East Dix (1223 m – 4012 fot) D
• # Blake Peak (1207 m – 3960 fot) C
• # Cliff Mountain (1207 m – 3960 fot) M
• # Couchsachraga Peak (1164 m – 3820 fot) Sa
Adirondack-fjella består av flere fjellkjeder og grupper. I lista ovafor er det markert hvilken av følgende grupper enkelte fjell tilhører: Colvin-kjeden (C), Dix-kjeden (D), Marcy-gruppa i Great Range (M), Great Range for øvrig (G), MacIntyre-fjella (I), Santanoni-fjella (Sa), Seward-fjella (Se) og Street-kjeden (St). MacNoughton hører til sistnevnte kjede.
Vann og elver
Bortsett fra de høyeste toppene har heile Adirondack-området i tidligere tider vært dekka av isbre. Erosjonen har skapt et stort antall (over 1300) små og store innsjøer – og elver med mange fosser og stryk. De største sjøene er Lake George, Fultonkjeden (åtte sjøer med navna Første sjø, Andre sjø osv.), Øvre og Nedre Saranac Lake, Store og Lille Tupper Lake, Schroon Lake, Lake Placid, Long Lake, Raquette Lake og Blue Mountain Lake.
De viktigste elvene er Hudsonelva, Black River, Oswegatchie River, Grasse River, Raquette River, Saranac River, Schroon River og Ausable River. Fjella utgjør et vannskille. På sør- og sørvestsida går vannet ut i Hudsonelva, enten direkte eller via Mohawkelva. I nord og øst renner det via Lake George og Champlainsjøen ut i St. Lawrence-elva, og i vest når det denne elva direkte eller via Ontariosjøen.
Navnet
Fjellområdet ble døpt Adirondacks (som tidvis skrives uten c) i 1838 av geologen Ebenezer Emmons. Det er ei forvanskning av mohawk-ordet ratirontaks, som betyr «de som spiser trær». Dette var en nedsettende betegnelse mohawkene brukte på nabostammer som i uår spiste bark og knopper av trær.
Ordet uttales med trykk på tredje staving (ron). Det forkortes i blant til «Dacks» eller «Dax».
På et engelsk kart fra 1761 er området benevnt «Deer Hunting Country» («hjortejaktlandet»).
Historie
Algonquian- og mohawk-stammene er de første kjente brukerne av Adirondack-området. Det vites ikke om de hadde faste bosetninger her, men jakt forekom i alle fall.
Da England og Frankrike sloss i det som er blitt kalt Den franske og indianske krig (1754–63), skjedde det delvis i Adirondacks ytterområder. Britene bygde Fort William Henry i sørenden av Lake George i 1755; og franskmennene svarte med å bygge Fort Carillon i nord. Mot slutten av 1700-tallet blei det oppdaga rike jernforekomster i Champlaindalen, noe som førte med seg skogrydding, bosettinger og naturligvis gruvedrift. Behovet for tømmer økte også, og store mengder skog blei avvirka fra stadig mer utilgjengelige områder. I mange av dalene blei etter hvert satt i gang jordbruk.
Det var imidlertid først mot slutten av 1800-tallet at en satte i gang grundige undersøkelser av de indre deler av Adirondacks. Det var for eksempel ikke før i 1872 at en fant Hudsonelvas kilder ved Lake Tear of the Clouds nær Mount Marcy.
For folk flest var fjellområder og villmark som dette i utgangspunktet sett på som lite interessante, ja nærmest som skremmende, utover den reine nytteverdien. Romantikken bidro til å endre dette. I 1826 kom James Fenimore Coopers fortelling om «den siste mohikaner», der handlinga delvis finner sted i Adirondack-fjella. Flere malere og forfattere fant etter hvert både arbeidsro og motiver i området, blant annet ved et sted som fikk tilnavnet «Filosofenes leir» (Philosophers Camp ved Follensby Pond).
Adirondacks som arena for friluftsliv og turisme fikk sin første blomstringsperiode etter at William H. H. Murray gav ut Adventures in the Wilderness; Or Camp-Life in the Adirondacks («Opplevelser i villmarka; eller leirliv i Adirondack-fjella») i 1869. Hoteller blei bygd og diligense-linjer etablert. Det blei også anlagt jernbane fra Saratoga Springs til North Creek.
I 1875 var det over to hundre hoteller i området. Det mest berømte var Paul Smith's Hotel, som opp gjennom åra hadde flere presidenter og mange andre berømtheter som faste gjester. Samtidig bygde rikfolk seg storslagne feriesteder (omtalt som The Great Camps). Noen av disse er i dag nasjonale minnesmerker.
I 1873 utgav juristen Verplanck Colvin en rapport der han argumenterte for bevaring av heile Adirondack-området som et delstatlig skogsreservat. Hovedbegrunnelsen var å sikre vanntilførselen til Eriekanalen, som på den tida var av vesentlig betydning for New Yorks økonomi. Et slikt skogsreservat blei etablert i 1885, og i 1892 blei Adirondack statspark oppretta.
Daktyl
En daktyl eller daktylos (gresk: dáktylos, «finger») er en versefot som består av en trykktung stavelse etterfulgt av to trykklette, som i dáktylos eller byene.
I klassisk gresk diktning er en daktyl en lang stavelse etterfulgt av to korte.
Se også:
The Sealed Room
The Sealed Room er en amerikansk stumfilm fra 1909 regissert av D. W. Griffith.
Sfinx
Sfinx eller sfinks kan referere til
Colonia 18 de Julio
Colonia 18 de Julio er en by i Salto-departementet i det nordvestlige Uruguay.
Befolkning
Byen har 750 innbyggere (beregning 2011).
Kilde:
14 Herculis
14 Herculis er en oransje dvergstjerne på 57 lysårs avstand i stjernebildet Herkules. Stjernen kan ikke sees med det blotte øyet.
I 1998 ble det oppdaget en planet som kretser rundt stjernen, og i 2005 ble en mulig planet oppdaget.
Mi-août en Bretagne
Mi-août en Bretagne (tidl. Mi-Août Bretonne) er et landeveisritt som ble kjørt for første gang i 1961. Det blir kjørt i Bretagne i Frankrike. Rittet er klassifiert som 2.2 og er en del av UCI EuropeTour. Pr. 2012 består rittet av 4. etapper og har flere konkurranser om blant annet fjell og poengkonkurranse. Rittet har gjennom historien blitt arrangert i noen perioder, det er noe av grunnen til at det kun har vært 30 konkurranser siden 1961 (pr 2012).
Kosovos historie
Kosovos historie angår en region på Balkan som tidligere var kjent som Dardania og som fra 100-tallet e.Kr. utgjorde en del av den romerske provinsen Moesia. Fra rundt 700 til 1455 ble regionen en del av det bulgarske rike, Østromerriket (Det bysantinske rike) og deretter til de serbiske middelalderstatene, især Raška (serbisk kyrillisk: Рашка). Det ble deretter erobret og underlagt Det osmanske rike. Kosovos befolkning har vært etnisk blandet siden 600-tallet e.Kr. og utgjør en blanding av en rekke ulike folkegrupper.
Osmanske Kosovo Vilayet varte fram til 1875 med grenser som var betydelig forskjellig fra dagens moderne stat Kosovo. I 1912 ble området lagt inn under Serbia og i 1918 ble det, som en del av Serbia, en del av Jugoslavia. Ifølge internasjonale kilder på den tiden så var flertallet av befolkningen albansk og ønsket ikke serbisk okkupasjon velkommen. Kosovo fikk status som selvstyrt provins i 1963 under Josip Broz Titos påbud og mistet sin status som selvstyrt provins igjen i 1989. I 1999 fikk De forente nasjoner (FN) via FNs midlertidige administrasjon i Kosovo (UNMIK) kontroll over provinsen etter NATOs militære krig mot Serbia og etter resolusjon 1244 i FNs sikkerhetsråd.
Den 7. februar 2008 erklærte Kosovos parlament ensidig området som en uavhengig republikk, med en delvis internasjonal anerkjennelse av denne erklæringen.
Tidlig historie
I neolittisk tid (yngre steinalder) lå Kosovo innenfor området til Vinčakulturen, som er karakterisert av vestbalkansk svart og grå keramikk. Bronsealderen begynte en gang rundt 1900 f.Kr. og jernalderen begynte en gang rundt 1300 f.Kr. Gravfunn fra både bronse- og jernalderen er funnet kun i Rrafshi i Dukagjinit, og ikke direkte i Kosovo.
Regionen Illyria ble erobret av Roma i 168 f.Kr. og gjort til den romerske provinsen Illyricum i 59 f.Kr. Kosovo-regionen ble antagelig en del av Moesia Superior i 87 e.Kr., skjønt arkeologiske bevis tyder på at den kan ha vært delt mellom Dalmatia og Moesia.
Keiser Diokletian delte videre Øvre Moesia inn de mindre provinsene Dardania, Moesia Prima, Dacia Ripensis, og Dacia Mediterranea. Dardanias hovedstad var Naissus, tidligere en keltisk bosetning. Den romerske provinsen Dardania omfattet de østlige delene av dagens moderne Kosovo, mens dets vestlige deler tilhørte den nyopprettede romerske provinsen Prevalitana med sin hovedstad Doclea. Romerne koloniserte regionen og grunnla en rekke byer.